**Likumprojekta “Grozījumi likumā “Par policiju”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Likumprojekts "Grozījumi Valsts drošības iestāžu likumā", izsludināts Valsts sekretāru sanāksmē 2017. gada 5. oktobrī (protokols Nr. Nr.39, 1.§, VSS-1050) (turpmāk – saistītais likumprojekts).  2. Valsts drošības iestāžu (turpmāk – VDI) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts “Grozījumi likumā “Par policiju”” (turpmāk – likumprojekts), ņemot vērā saistītajā likumprojektā paredzētos grozījumus VDI likumā, paredz no likuma “Par policiju” (turpmāk – Likums) tiesiskā regulējuma loka izslēgt Drošības policiju (turpmāk – DP). Proti, uz DP, ievērojot arī to, ka DP pēc 2019. gada 1. janvāra nav paredzēti amati ar speciālajām dienesta pakāpēm, amatpersonām būs attiecināmi VDI likumā paredzētās pilnvaras un nosacījumi. Vienlaikus atzīmējams, ka saglabājas nosacījums, ka VDI amatpersonai, pielietojot ieročus, fizisku spēku un speciālos līdzekļus, jāievēro Likuma prasības.  Ņemot vērā saistītajā likumprojektā paredzētos grozījumus, likumprojekts paredz:  - grozīt policijas darbinieka definīciju, no tās izslēdzot atsauci uz DP amatpersonām ar speciālo dienesta pakāpi;  - grozīt Likuma 15. pantu, kas nosaka policijas struktūru un padotību, izslēdzot DP. Tādējādi tiek novērsta vēsturiski neveiksmīgi izveidojusies situācija, kad DP vienlaicīgi veido policiju un VDI kopumu. DP uzskatāma par VDI un uz tās struktūru, padotību un darbību attiecināmas VDI likuma normas. DP ir iekšlietu ministra pārraudzībā esošā VDI;  - izslēgt regulējumu par DP materiāltehnisko apgādi un darbinieku nodrošināšanu ar dzīvojamo telpu. Jānorāda, ka saskaņā ar VDI likumu, DP darbinieki neatrodas valsts dienestā, savukārt DP amatpersonas ar 2019. gada 1. janvāri atradīsies tikai dienestā VDI, un uz tām būs attiecināmas šim dienestam noteiktās sociālās garantijas. Jānorāda, ka VDI darbības finansēšanu regulē VDI likuma 24. panta trešā un ceturtā daļa. |
| 3. | Projekta izstrādē iesaistītās institūcijas | VDI. Projekta izstrādes laikā veiktas konsultācijas ar Iekšlietu ministriju. |
| 4. | Cita informācija | Nav. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attieksies uz DP amatpersonām, kuras līdz atbilstošo grozījumu Valsts drošības iestāžu likumā spēkā stāšanās brīdim ieņem amatu ar speciālo dienesta pakāpi saskaņā ar Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumu. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ņemot vērā likumprojektā paredzēto, līdz 2019. gada 1. janvārim būs nepieciešams izdarīt grozījumus, kur tas nepieciešams, Ministru kabineta noteikumos, kas izdoti pamatojoties uz Likumu, no šo noteikumu regulējuma jomas izslēdzot DP. Uz DP ar 2019. gada 1. janvāri neattieksies šādi Ministru kabineta noteikumi:  - 2017. gada 21. marta noteikumi Nr. 21 “Kārtība, kādā policija veic novērošanu, izmantojot tehniskos līdzekļus, kā arī šādas novērošanas rezultātā iegūto datu apstrādi”;  - 2017. gada 31. janvāra noteikumi Nr. 57 “Aizturēto, apcietināto un notiesāto personu konvojēšanas kārtība”;  - 2012. gada 20. marta noteikumi Nr. 190 “Noteikumi par notikumu reģistrēšanas kārtību un policijas reaģēšanas laiku”;  - 2009. gada 7. jūnija noteikumi Nr. 735 “Kārtība, kādā personas tiek ievietotas un turētas pagaidu turēšanas vietās, un prasības šādu vietu aprīkošanai”;  - 2007. gada 27. novembra noteikumi Nr. 812 “Policijas darbinieka palīgu darba organizācijas un pienākumu pildīšanas noteikumi”.  Tāpat būs nepieciešams atcelt uz Atlīdzības likuma 35. panta pamata izdotos Ministru kabineta noteikumus, jo turpmāk jautājumi, kas skar DP materiāltehnisko apgādi, risināmi saskaņā ar VDI likuma 24. panta trešās un ceturtās daļas nosacījumiem.  Likumprojekts virzāms vienlaicīgi ar likumprojektu “Grozījumi Valsts drošības iestāžu likumā” (protokols Nr. Nr.39, 1.§, VSS-1050), kas paredz noteikt vienotu dienesta gaitas regulējumu VDI amatpersonām, kā arī ar šo likumprojektu saistītajiem likumprojektiem. |
| 2. | Atbildīgā institūcija | VDI. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo tas attiecas uz atsevišķu personu loku – DP amatpersonām ar speciālajām dienesta pakāpēm – un sabiedrību kopumā neietekmēs. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | DP |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.  Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Aizsardzības ministrs R.Bergmanis

Vīza: valsts sekretārs J. Garisons

I.Rudzīte, 67177879

Inese.Rudzite@midd.gov.lv